Na temelju Zakona o poticanju zapošljavanja (NN, broj 57/12. i 120/12.) a u cilju korištenja mjere Hrvatskog zavoda za zapošljavanje JAVNI RADOVI „MLADI ZA MLADE“ – pomagači u nastavi, ravnatelj Osnovne škole Zvonimira Franka, Kutina objavljuje

**JAVNI POZIV**

**za prijem osoba na JAVNE RADOVE „MLADI ZA MLADE“ – pomagači u nastavi**

**u Osnovnoj školi Zvonimira Franka, Kutina**

- 4 izvršitelja (M/Ž) – na razdoblje od 13. siječnja 2014. do 13. lipnja 2014. godine u

 punom radnom vremenu:

- pomagač u nastavi za pomoć učenicima s teškoćama u razvoju

 u posebnom razrednom odjelu – 2 izvršitelja

- pomagač u nastavi za pomoć učeniku 7.b razreda – 1 izvršitelj

- pomagač u nastavi za pomoć učeniku 2.b razreda – 1 izvršitelj.

UVJETI:

- nezaposlena osoba do 29 godina sa završenim gimnazijskim obrazovanjem

 ili prvim stupnjem visokoškolskog obrazovanja (prvostupnici) bez obzira na radni staž

- prijava u evidenciji nezaposlenih najmanje 30 dana

- potpisan Profesionalni plan zapošljavanja.

Uz pisanu prijavu na natječaj potrebno je priložiti:

- dokaze o ispunjavanju uvjeta iz natječaja

- životopis

- domovnicu

- potvrdu o nekažnjavanju.

Rok za podnošenje prijava je 8 dana od dana objave natječaja. Prijave s potrebnom dokumentacijom dostaviti na adresu: Osnovna škola Zvonimira Franka, Kutina,

S. S. Kranjčevića 2, 44320 Kutina, s naznakom ,,MLADI ZA MLADE – pomagači u nastavi,,.

Nepotpune i nepravovremene prijave neće se razmatrati.

 Ravnatelj:

 /Boro Galić/